CONSILIUL LOCAL AL MUNICIPIULUI  CRAIOVA




HOTĂRÂREA NR. 29
   
Consiliul Local al Municipiului Craiova întrunit în şedinţa ordinară din  data de 29.01.2009;

Având în vedere raportul nr. 5621/2009 întocmit de Direcţia Patrimoniu prin care se propune prelungirea duratei contractelor de închiriere a unor spaţii cu destinaţie de locuinţe din municpiul Craiova şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009;

În conformitate cu prevederile Legii locuinţei nr. 114/1996, republicată, modificată şi completată, Hotărârii Guvernului nr.1275/2000 privind aprobarea Normelor metodologice pentru punerea în aplicare a acesteia, Legii nr.152/1998 privind înfiinţarea Agenţiei Naţionale pentru Locuinţe, modificată şi completată prin Legea 89/2008;
În temeiul art.36, alin.2, lit. d coroborat cu alin.6, lit. a, pct. 5, 17, art.45 alin. 3 şi art.61 alin.2 din Legea nr.215/2001, republicată, privind administraţia publică locală;
hotărĂŞte:
Art.1. Se aprobă prelungirea, pe o perioadă de 1 an, a duratei contractelor de închiriere a locuinţelor pentru tineri, construite prin programe de investiţii la nivel naţional, prevăzute în anexa nr. 1 care face parte integrantă din prezenta hotărâre.

Art.2. Se aprobă prelungirea, pe o perioadă de 1 an, a duratei contractelor de închiriere a locuinţelor care aparţin domeniului privat al municipiul Craiova, prevăzute în anexa nr. 2 care face parte integrantă din prezenta hotărâre.
  Art.3. Se împuterniceşte Primarul municipiului Craiova să semneze actele adiţionale de   modificare a contractelor de închiriere prevăzute la art. 1 şi 2. 

Art.4. Se împuterniceşte Primarul municipiului Craiova să încheie acte adiţionale care au ca obiect modificări ce privesc componenţa familiei, schimbarea numelui pe cale administrativă sau prin căsătorie(divorţ), schimbarea titularului contractului, modificarea cuantumului chiriei, modificarea modalităţii de plată a chiriei, modificarea clauzelor de reziliere a contractului, înscrierea sau excuderea din contract a unei persoane, îndreptarea unor erori materiale inserate în contractele de închiriere, modificări impuse prin hotărâri ale instanţelor de judecată rămase definitive şi irevocabile. 
Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

	   PREŞEDINTE DE ŞEDINŢĂ,
	CONTRASEMNEZĂ,

	
	SECRETAR,

	      Nicolae Sidor MARINESCU
	Nicoleta MIULESCU

